Riksforstander av Gondor

**Riksforstander** av Gondor var en tittel i det tredje tideverv, en fiktiv tidsalder i J.R.R. Tolkiens univers Midgard.

Til å begynne med var dette ikke en tittel som gikk i arv. Embetet som Riksforstander ble etablert i regjeringstiden til Rómendacil I, den åttende kongen av Gondor. Riksforstanderne var utpekt av kongen til å være hans hovedrådgiver, hadde ikke noe forbindelse til kongeslekten, og var som regel en eldre mann som ble valgt på grunn av sitt lange liv med stor og betydelig visdom. Riksforstanderen var den med mest makt i Gondor bortsett fra kongen. De hadde ikke lov til å gå i krig eller reise til utlandet. Når en konge døde, var det Riksforstanderen som styrte helt til en ny konge var innsatt. Riksforstandren i Gondor hadde også tittelen *Prins av [[Ithilien]]*.

Tittelen ble arvelig omtrent på den tiden da Pelendur fra Húrins hus var Riksforstander. Arverekken var agnatisk, det vil si at embetet ble overført fra far til sønn. Etter at den siste kongen Eärnur døde uten å etterlate seg en arving i år 2050 T.T., var det Riksforstanderrne som regjerte over Gondor. På grunn av dette ble Riksforstanderne konger i gavnet, men ikke i navnet. Det var meningen at de skulle vokte Gondors trone helt til det kom en dag da Elendils rette arving kunne gjøre krav på den.

Riksforstanderne satt aldri på tronen til kongen da de regjerte. I stedet satt de på en svart steinstol som var plassert under tronen. Symbolet på deres stilling var en hvit stang. De fleste hadde navn fra gamle helter blant mennesker og alver fra første tideverv.

I motsetning til høvdingene over Dúnedain fra nord, levde ikke riksforstanderne like lenge. Den lengst levende var Hador, som ble 150 år gammel. Etter dette minket levealderen til riksforstanderne. Dette var som følge av at de minglet med middelmennesker som ikke levde like lenge som de av númenorsk herkomst.

## Regjerende riksforstandere av Gondor
Følgende er linjet fra regjerende Riksforstandere. (Alle datoer er fra  Tredje tideverv.)

#Mardil Voronwë (2050-2080)
#Eradan (2080–2116)
#Herion (2116–2148)
#Belegorn (2148–2204)
#Húrin I (2204–2244)
#Túrin I (2244–2278)
#Hador (2278–2395)
#Barahir (2395–2412)
#Dior (2412–2435)
#Denethor I (2435–2477) – sønn av Dior's søster.
#Boromir (2477–2489)
#Cirion (2489–2567)
#Hallas  (2567–2605)
#Húrin II (2605–2628)
#Belecthor I (2628–2655)
#Orodreth (2655–2685)
#Ecthelion I (2685–2698)
#Egalmoth (2698–2743) – barnebarn av Orodreth's søster, Morwen.
#Beren (2743–2763)
#Beregond (2763–2811)
#Belecthor II (2811–2872)
#Thorondir (2872–2882)
#Túrin II (2882–2914)
#Turgon (2914–2953)
#Ecthelion II (2953–2984)
#Denethor II (2984–3019)

## Riksforstandere til [[konger av Gondor]]

* Húrin av Emyn Arnen - Første riksforstander som blir nevnt ved navn. Grunnleggeren av Húrins hus, og tjenestegjorde under regjeringstiden til kong Minardil (1621-1634).

Ingen riksforstander frem til Pelendur blir nevnt ved navn.

* Pelendur - Tjenestegjorde som riksforstander til Ondoher og Eärnil II (1944-1998)
* Vorondil - Tjenestegjorde under regjeringstiden til Eärnil II (1998-2029)
* Mardil Voronwë - RIkforstander til Eärnil II, og hans sønn Eärnur (2029-2050).

Etterfulgt av tiden til de regjerende riksforstandere

* Faramir - Riksforstander under Kong Elessar (2019 T.T - 82 F.T.)
* Elboron - (82 F.T. - ?)

## Se også
* Riksforstander